รับมือกับอาการบาดเจ็บ ป้องกันไม่ให้เกิดแผลฟกช้ำ รู้ว่าเมื่อไรที่ควรไปพบแพทย์ รักษาแผลฟกช้ำ
วิธีที่เร็วที่สุดในการรับมือกับอาการเจ็บปวดคือการทานยาแก้ปวด เช่น อะเซตามิโนเฟนหรือไอบูโพรเฟน ยาเหล่านี้ไม่ใช่ยาเจือจางเลือด ดังนั้นจึงเป็นตัวเลือกที่ดีสำหรับการรักษาแผลฟกช้ำ และนอกจากนี้ ไอบูโพรเฟนยังสามารถช่วยลดการอักเสบได้อีกด้วย ยาเจือจางเลือดประเภทต่างๆ เช่น แอสไพริน จะทำให้การไหลเวียนของเลือดเพิ่มมากขึ้น ซึ่งจะทำให้แผลฟกช้ำมีอาการแย่ลงได้ อย่างไรก็ตาม อย่าหยุดใช้ยาแอสไพรินหากคุณกำลังใช้ยาชนิดนี้อยู่ โดยควรปรึกษาแพทย์ก่อนเป็นอันดับแรก นำผ้าขนหนูพันถุงน้ำแข็งหรือน้ำแข็งก้อน (บรรจุในถุงซิปล็อก) แล้วนำไปประคบบนบริเวณที่มีแผลฟกช้ำอย่างน้อย 10 นาที น้ำแข็งจะช่วยลดการอักเสบและการบวม ซึ่งจะช่วยให้อาการบาดเจ็บลดลงได้ แต่การประคบด้วยน้ำแข็งนั้นจะทำให้คุณรู้สึกชาได้  คุณสามารถทำวิธีนี้ซ้ำได้วันละ 3-4 ครั้ง ซึ่งผู้เชี่ยวชาญโดยส่วนใหญ่แนะนำให้ทำวิธีนี้ซ้ำทุกๆ ชั่วโมง  คุณสามารถใช้ผักแช่แข็งบรรจุถุง เช่น ถั่ว มาประคบบนแผลฟกช้ำแทนถุงน้ำแข็งได้ โดยคุณสามารถนำไปแช่แข็งซ้ำอีกครั้งได้เมื่อใช้เสร็จแล้ว และไม่ควรนำไปใช้ในการประกอบอาหารอีก หลายคนเชื่อว่าพาร์สลีย์สามารถช่วยลดอาการเจ็บปวดและการอักเสบของแผลฟกช้ำได้ ในการทำวิธีนี้ ให้คุณเตรียมพาร์สลีย์สด แล้วนำมาบดให้ละเอียดโดยใช้สิ่งของหนักๆ เช่น หม้อ หรือครกและสาก จากนั้นจึงนำใบมาทาบนบริเวณที่เป็นแผลฟกช้ำ และพันไว้ด้วยผ้าพันแผลชนิดผ้ายืด หากคุณไม่ได้รับสารอาหารที่เหมาะสม อาจทำให้ร่างกายเกิดแผลฟกช้ำได้ง่ายขึ้น ควรแน่ใจว่าคุณรับประทานผักและผลไม้อย่างเพียงพอ รวมถึงธัญพืชเต็มเมล็ด ลีนโปรตีน และผลิตภัณฑ์นมด้วย การขาดวิตามินซี เค และบี 12 เป็นสาเหตุทำให้เกิดแผลฟกช้ำได้ รวมถึงการขาดกรดโฟลิกก็สามารถก่อให้เกิดปัญหาได้เช่นเดียวกัน เนื่องจากสารอาหารเหล่านี้มีส่วนช่วยในการทำให้เลือดจับตัวเป็นลิ่ม หากภายในบ้านของคุณมีสิ่งของวางระเกะระกะมากมาย ก็สามารถทำให้คุณได้รับบาดเจ็บได้บ่อยขึ้น ตัวอย่างเช่น หากคุณอาจเดินสะดุดโต๊ะตัวหนึ่งอยู่เป็นประจำ ให้ย้ายโต๊ะตัวนี้ไปไว้บริเวณอื่นเพื่อหลีกเลี่ยงไม่ให้เกิดปัญหานี้ เพียงแค่สวมเสื้อแขนยาวและกางเกงขายาว คุณก็สามารถปกป้องผิวของคุณไม่ให้เกิดแผลฟกช้ำเล็กน้อยได้ แผลฟกช้ำมักเกิดขึ้นจากการสะดุดล้มหรือความซุ่มซ่าม ดังนั้นหากคุณพยายามทำให้ความสมดุลของร่างกายดีขึ้น ก็จะช่วยลดโอกาสในการได้รับแผลฟกช้ำได้  ใช้วิธีถ่ายน้ำหนักตัวจากฝั่งหนึ่งไปอีกฝั่งหนึ่ง - ยืนกางขาให้กว้างในระดับเดียวกับไหล่ ถ่ายน้ำหนักตัวไปยังเท้าข้างขวาและยกเท้าข้างซ้ายขึ้น แล้วทรงตัวในท่านี้ประมาณ 30 วินาที จากนั้นจึงถ่ายน้ำหนักไปยังเท้าอีกข้างหนึ่ง และค้างไว้อีก 30 วินาที  เคลื่อนไหวร่างกาย - แม้แต่การออกกำลังกายอย่างเช่นการเดิน ก็สามารถช่วยให้ความสมดุลของร่างกายดีขึ้นได้ พยายามออกไปเดินเล่นทุกวัน เพื่อเพิ่มความสมดุลของร่างกายของคุณ ป้องกันตนเองในขณะเล่นกีฬาด้วยการสวมใส่อุปกรณ์ป้องกันที่เหมาะสม ได้แก่ หมวดกันน็อก สนับแข้ง อุปกรณ์พยุงข้อมือ ชุดป้องกัน เป็นต้น แผลฟกช้ำอาจเกิดขึ้นได้ง่ายๆ จากผลข้างเคียงจากการใช้ยาบางชนิด โดยเฉพาะอย่างยิ่งยาเจือจางเลือดหรือยารักษาโรคหัวใจ ลองปรึกษาแพทย์เกี่ยวกับการเปลี่ยนยาหรือวิธีการหลีกเลี่ยงไม่ให้เกิดแผลฟกช้ำ อย่างไรก็ตาม อย่าหยุดใช้ยาใดๆ โดยไม่ได้ปรึกษาแพทย์ก่อน น้ำมันปลา วิตามินอี กระเทียม ขิง และแปะก๊วย เป็นอาหารเสริมที่อาจก่อให้เกิดแผลฟกช้ำได้อย่างง่ายดาย โดยเฉพาะอย่างยิ่งหากคุณกำลังทานยาเจือจางเลือดด้วย ลองปรึกษาแพทย์เพื่อหาตัวเลือกอื่นดู ควรไปพบแพทย์ทันทีหากคุณมีแผลฟกช้ำอย่างรุนแรงหรือจำนวนมากโดยที่คุณไม่ได้สะดุดล้มหรือได้รับบาดเจ็บ อาการดังกล่าวอาจเป็นสัญญาณของอาการที่รุนแรง และอาจหมายถึงคุณกำลังมีปัญหาเกี่ยวกับการแข็งตัวของเลือดหรือโรคเลือดอื่นๆ ได้ หากแผลฟกช้ำไม่ดีขึ้นหลังผ่านไปแล้วกว่า 2 สัปดาห์ ให้รีบไปพบแพทย์โดยทันที หนึ่งในสัญญาณเตือนของการติดเชื้อคือการมีริ้วแดงๆ ออกมาจากบริเวณที่เป็นแผลฟกช้ำ หรืออาจมีอาการอื่นๆ ได้แก่ มีของเหลวอื่นๆ ที่ไม่ใช่เลือด เช่น น้ำหนอง ไหลออกมาจากแผลฟกช้ำ นอกจากนี้ คุณควรสังเกตดูว่ามีไข้หรือไม่ เนื่องจากอาการดังกล่าวอาจเป็นสัญญาณเตือนของการติดเชื้อเช่นเดียวกัน คุณควรไปพบแพทย์เมื่อมีอาการดังกล่าว สัญญาณอื่นๆ ของการติดเชื้อ ได้แก่ เมื่อบริเวณที่มีแผลฟกช้ำมีการบวมมากขึ้น มีอาการเจ็บปวด หรืออุ่นขึ้น เมื่อรู้สึกว่ามีแรงกดบนบริเวณที่มีแผลฟกช้ำ อาการดังกล่าวก็เป็นอีกเหตุผลหนึ่งที่คุณควรไปพบแพทย์ เนื่องจากอาจเป็นสัญญาณเตือนของภาวะความดันในช่องกล้ามเนื้อสูง (compartment syndrome) ซึ่งเป็นอาการรุนแรงที่จะทำให้การไหลเวียนเลือดในบริเวณนั้นช้าลง โดยคุณอาจรู้สึกว่าผิวหนังในบริเวณนั้นมีความแข็งและมีอาการเจ็บปวดอย่างรุนแรง ควรรีบไปพบแพทย์โดยทันทีหากบริเวณใต้แผลฟกช้ำเกิดการชา เย็น ซีดมาก หรือเขียว หากมีก้อนแข็งเกิดขึ้นบนแผลฟกช้ำ หรือที่เรียกว่าภาวะที่มีเลือดออกและสะสมในเนื้อเยื่อ (hematoma) อาการดังกล่าวนั้นก็ค่อนข้างน่ากังวลเช่นเดียวกัน ภาวะที่มีเลือดออกและสะสมในเนื้อเยื่อนั้นจะมีลักษณะที่คล้ายกับแผลฟกช้ำ มีสาเหตุมากจากการที่เลือดไหลออกนอกเส้นเลือด และทำให้เกิดก้อนเนื้อขนาดใหญ่ขึ้นมา ซึ่งอาจเป็นอันตรายได้ ยกบริเวณที่มีแผลฟกช้ำให้สูงเพื่อให้เลือดสูบฉีดขึ้นข้างบน ซึ่งจะช่วยลดการไหลเวียนของเลือดในบริเวณนั้นได้ การไหลเวียนของเลือดที่ลดลงนั้นจะช่วยลดการบวมได้ เพื่อให้ได้ผลดีที่สุด ให้ยกบริเวณที่มีแผลฟกช้ำขึ้นมาให้สูงกว่าระดับหัวใจ พยายามอย่าออกแรงตรงบริเวณที่มีแผลฟกช้ำมากเกินไป เนื้อเยื่อต้องการเวลาในการซ่อมแซมตนเอง และการพักผ่อนนั้นสามารถช่วยในการซ่อมแซมเนื้อเยื่อได้ การใช้กล้ามเนื้อมากเกินไปจะทำให้เนื้อเยื่อได้รับความเสียหายมากขึ้น คุณอาจเคยได้ยินว่าในบางครั้งเซนต์จอห์นเวิร์ตสามารถใช้เป็นยาต้านอาการซึมเศร้าได้ อย่างไรก็ตาม หลายคนยังใช้เซนต์จอห์นเวิร์ตในการรักษาแผลฟกช้ำอีกด้วย เนื่องจากเชื่อกันว่าเซนต์จอห์นเวิร์ตสามารถช่วยให้เนื้อเยื่อหดตัวและชะลออาการเลือดออกได้ ใช้เซนต์จอห์นเวิร์ตในรูปแบบน้ำมันทาบนแผลฟกช้ำวันละ 3 ครั้ง แม้ว่าการนวดบริเวณที่มีแผลฟกช้ำจะช่วยให้คุณรู้สึกดีขึ้น แต่การทำเช่นนี้จะทำให้อาการแย่ลงได้ เช่นเดียวกับเซนต์จอห์นเวิร์ต หลายคนมักใช้วิตามินเคทาเบาๆ บนแผลฟกช้ำ เนื่องจากวิตามินเคนั้นสามารถช่วยให้เลือดแข็งตัวได้ หาซื้อวิตามินเคในรูปแบบครีมเพื่อนำมาใช้ทาบนแผลฟกช้ำ โดยทาวันละ 2 ครั้ง ศัลยแพทย์ตกแต่งมักแนะนำให้ใช้อาร์นิกาในการบรรเทาแผลฟกช้ำ ใช้อาร์นิกาในรูปแบบครีม ยาทา หรือขี้ผึ้ง มาทาบนบริเวณที่เป็นแผลฟกช้ำเพื่อลดการอักเสบและบรรเทาความเจ็บปวด
ทานยาอะเซตามิโนเฟนหรือไอบูโพรเฟน. ประคบด้วยน้ำแข็ง. ใช้พาร์สลีย์. ตรวจสอบอาหารที่ทาน. เคลื่อนย้ายสิ่งกีดขวางภายในบ้าน. ปกป้องผิวของคุณด้วยเสื้อผ้า. พยายามให้ร่างกายสมดุล. สวมอุปกรณ์ป้องกันขณะเล่นกีฬา. ปรึกษาแพทย์เกี่ยวกับยาที่คุณกำลังใช้. หลีกเลี่ยงอาหารเสริมที่จะเพิ่มความเสี่ยงในการเกิดรอยฟกช้ำ. ตรวจสอบสาเหตุ. สังเกตดูสัญญาณเตือนของการติดเชื้อ. รู้สึกมีแรงกดบนผิวหนัง. ตรวจดูก้อนแข็ง. ยกแผลฟกช้ำให้สูง. พักผ่อนสักเล็กน้อย. ใช้เซนต์จอห์นเวิร์ต. หลีกเลี่ยงการนวดตรงบริเวณที่มีแผลฟกช้ำ. ใช้วิตามินเค. ใช้อาร์นิกา.
https://www.wikihow.com/Stop-a-Bruise-from-Hurting https://www.wikihow.com/Stop-a-Bruise-from-Hurting https://www.wikihow.com/Stop-a-Bruise-from-Hurting https://www.wikihow.com/Stop-a-Bruise-from-Hurting
Dealing with the Pain Preventing Bruises in the First Place Knowing When to Call the Doctor Healing the Bruise